laion/Wikipedia-Exotic huggingface dataset:
מרכז ההנצחה לרצח העם מורמבי

מרכז ההנצחה לרצח העם מורמבי (באנגלית: Murambi Genocide Memorial Centre) מבוסס סביב בית ספר טכני לשעבר בעיירה מורמבי (אנ'), 126 קילומטרים דרומית-מערבית לקיגאלי ברואנדה, המנציח את רצח העם ברואנדה בשנת 1994. שרידים של 50,000 אנשים קבורים כאן. המרכז הוא אחד מארבעה אתרים המנציחים את רצח העם שהוכרזו כאתר מורשת עולמית של אונסק"ו ב-2023. אתר הנצחה זה הוא אחד משישה אתרי הנצחה לאומיים ברואנדה המנציחים את רצח העם ברואנדה. האחרים הם מרכז ההנצחה לרצח העם ניאמטה, מרכז ההנצחה לרצח העם ביססרו, מרכז הנצחה לרצח העם נטרמה (אנ'), אתר ההנצחה לרצח העם קיגאלי ואתר ההנצחה ניארובויה (Nyarubuye). ישנם למעלה מ-250 אתרי הנצחה רשומים המנציחים את רצח העם ברואנדה. המקום היה אתר של טבח במהלך רצח העם ברואנדה ב-1994. כשהחלו הרציחות, הטוטסי באזור ניסו להסתתר בכנסייה מקומית. עם זאת, הבישוף וראש העירייה פיתו אותם למלכודת על ידי שליחתם לבית הספר הטכני, בטענה שכוחות צרפתיים יגנו עליהם שם. ב-16 באפריל 1994 הגיעו לבית הספר 65,000 מבני הטוטסי. ברגע שהקורבנות הגיעו, לא סופקו מים או מזון. זה נעשה כדי להבטיח שהאנשים יהיו חלשים מכדי להתנגד. לאחר שהגנו על עצמם במשך כמה ימים באמצעות אבנים, בני הטוטסי הוכרעו ב-21 באפריל. החיילים הצרפתים נעלמו ובית הספר הותקף על ידי אנשי מיליציות ההוטו - האינטראהאמווה (אנ'). כ-20,000 מבני הטוטסי נרצחו בבית הספר, וכמעט כל אלה שהצליחו להימלט נהרגו למחרת כשניסו להסתתר בכנסייה סמוכה. מספר הנרצחים של כ-50,000 שנמסר על ידי הממשלה אינו נתמך על ידי מספר הגופות שהוצאו מקברם, אפילו בהתחשב בקברים שעדיין לא נפתחו וגופות שלא נקברו. בין הגופות המוצגות כעת נמצאות גופות של ילדים ותינוקות. על פי ההערכות, רק 34 בני אדם שרדו את הטבח במורמבי. אתר ההנצחה נוסד ב-21 באפריל 1995. האתר מכיל 50,000 קברים. בניין בית הספר הוא כיום מוזיאון לרצח עם המציג את השלדים והגופות החנוטים של כמה מאלפי האנשים שנהרגו במחוז גיקונגורו ב-1994. במחקרו על אתרי ההנצחה של רצח העם ברואנדה, טוען טימותי לונגמן (אנ') שאף על פי שהגופות המוצגות במורמבי מוצגות כגופות של אנשים שנרצחו במקום, למעשה מדובר בגופות שהובאו למורמבי מכל האזור שמסביב. הנרצחים במורמבי נקברו בקברי אחים במקום ב-1996. מדיה וקבצים בנושא מרכז ההנצחה לרצח העם מורמבי בוויקישיתוף Nomination Text - UNESCO site Rwanda Genocide Memorial Sites Rwanda Genocide Memorial Centres Murambi Genocide Memorial Site Memorial sites of the Genocide: Nyamata, Murambi, Gisozi and Bisesero Sites mémoriaux du génocide : Nyamata, Murambi, Bisesero et Gisozi Murambi Genocide Memorial Centre "Numbers (HRW Report - Leave None to Tell the Story: Genocide in Rwanda, March 1999)". www.hrw.org. "Through A Glass Darkly". maps.cga.harvard.edu. Grill, Bartholomäus (4 באפריל 2014). "Prison of the Past: A Reporter Revisits His 'Shameful' Coverage of Rwanda". Spiegel Online. ארכיון מ-27 באפריל 2015. {{cite news}}: (עזרה) Translated into English by Christopher Sultan. Originally in German, issue 14/2014 (March 31, 2014)., Page 2 (Page 2 archive) Longman, Timothy. Memory and Justice in Post-Genocide Rwanda. New York: Cambridge University Press, 2017, pp. 6-7.
אליצור בר-אשר סיגל

אליצור אברהם בר-אשר סיגל (נולד ב-19 במאי 1977) הוא פרופסור מן המניין בחוג ללשון עברית וחבר סגל נלווה בחוג לבלשנות באוניברסיטה העברית בירושלים. אליצור בר-אשר סיגל נולד ב-1977, בן לנחמה ופרופסור משה בר-אשר. סיים תואר ראשון בהצטיינות יתרה בפילוסופיה ובלשון עברית, ותואר שני בלשון עברית, שניהם מהאוניברסיטה העברית בירושלים. סיים דוקטורט בפילולוגיה שמית באוניברסיטת הרווארד (2009), בהנחיית ג'ון היונרגארד. עם סיום לימודיו התמנה למרצה במחלקה ללשון עברית באוניברסיטה העברית, בשנת 2014 הועלה לדרגת מרצה בכיר, בשנת 2017 הועלה לדרגת פרופסור חבר ובשנת 2021 הועלה לדרגת פרופסור מן המניין. פרופסור בר-אשר סיגל הוא עמית מחקר במרכז לשפה לוגיקה וקוגניציה (LLCC) ועוסק בבלשנות שמית משווה והיסטורית ובחקר התחביר והסמנטיקה, ואף חוקר דרכים תאורטיות שבהן אפשר למזג את הסמנטיקה הפורמלית עם המחקר הדיאכרוני של השפה. לצד זה הוא חוקר את ההיסטוריה של הבלשנות ובמיוחד את התהוות הדיסציפלינה מפרנץ בופ ועד לפרדינן דה סוסיר. אליצור בר-אשר סיגל הוא המחבר והעורך של ספרים ומאמרים רבים בנושא ההיסטוריה של השפה העברית. בין ספריו ניתן למנות את: עיונים בלשניים ופילולוגיים בחקר העברית והארמית, ירושלים: האקדמיה ללשון העברית, 2020. Introduction to the Grammar of Jewish Babylonia Aramaic, Munster: Ugarit-Verlag, 2013 The NP-Strategy for Expressing Reciprocity: Typology: history, Syntax and semantic, Amsterdam: John Benjamin Publication House, 2020 Introduction to Grammar of Jewish Babylonian Aramaic, 2nd. Revised and Extended Edition, Munster:, Ugarit-Verlag, 2016, 388 p. אליצור נשוי לפרופסור מיכל בר-אשר סיגל. אליצור בר אשר סיגל, באתר החוג לבלשנות באוניברסיטה עברית בירושלים. אליצור בר-אשר סיגל, ברשת החברתית פייסבוק אליצור בר-אשר סיגל, ברשת החברתית אקס (טוויטר) אליצור בר-אשר סיגל, באתר ResearchGate אליצור בר-אשר סיגל, באתר גוגל סקולר אליצור בר-אשר סיגל, באתר Academia.edu אליצור בר אשר סיגל, אבות טקסטים: בין חקר לשון חז"ל לחקר הארמית אליצור בר אשר סיגל, ההיבטוריה של אילולי ואילמלי: דיאכרוניה סמנטית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מיכאיל גרשקוביץ'

מיכאיל דנילוביץ' גרשקוביץ' (ברוסית: Михаи́л Дани́лович Гершко́вич‏; (נולד ב-1 באפריל 1948) הוא כדורגלן עבר סובייטי ממוצא יהודי ששיחק בעמדת חלוץ; אחרי סיום קריירת המשחק פנה לקריירת אימון. מיכאיל גרשקוביץ' למד בבית הספר לכדורגל במתחם הספורט לוז'ניקי במוסקבה. בגיל 18 צורף לקבוצת הבוגרים של מועדון הכדורגל לוקומוטיב מוסקבה. לאחר שנה אחת במועדון עבר לקבוצת טורפדו מוסקבה. בטורפדו הפך לאחד ממלכי השערים של הקבוצה. במרבית המשחקים שיחק בצמד עם החלוץ האגדי אדוארד סטרלצוב. בשנת 1968 זכה עם קבוצתו בגביע ברית המועצות. בשנת 1972 עבר לדינמו מוסקבה. בשלהי הקריירה שלו שב ללוקומוטיב מוסקבה, בה החל את הקריירה. בגיל 31 פרש ממשחק פעיל. גרשקוביץ' שיחק בנבחרת הנוער של ברית המועצות, זכה איתה באליפות אירופה לנוער בשנת 1966. ב־16 ביוני 1968 ערך את הופעתו הראשונה במדי הנבחרת הבוגרת. היה זה משחק ידידות מול אוסטריה. את שערו הראשון במדי הנבחרת הבקיע גם במשחק זה. בשנת 1969 נטל חלק במשחקי מוקדמות מונדיאל 1970. אך לא נכלל בסגל הנבחרת לתחרות עצמה. את משחקו העשירי והאחרון במדי הנבחרת שיחק ב־28 באפריל 1971. בשנים 1984-1987 גרשקוביץ' שימש כעוזר מאמן בדינמו מוסקבה. בשנים 1994–1998 אימן את הנבחרת הצעירה של רוסיה. לאחר מכן היה עוזרו של אולג רומנצב באימון הנבחרת הבוגרת של רוסיה. בשנים 2003 - 2005 אימן את קבוצת ניקה מוסקבה מהליגה האזורית של רוסיה. אליפות אירופה לנוער: 1966. אליפות ברית המועצות: 1976 גביע ברית המועצות: 1968, 1977 מיכאיל גרשקוביץ', באתר Transfermarkt מיכאיל גרשקוביץ', באתר National Football Teams מיכאיל גרשקוביץ', באתר FootballDatabase.eu פרופיל המאמן, באתר Transfermarkt סיכום הקריירה המקצועית של מיכאיל גרשקוביץ' (רוסית)
על קו הזינוק

"על קו הזינוק" הוא שיר שהוקלט על ידי הלהקה הישראלית החברים של נטאשה. הוא יצא לאור באוקטובר 1991, בהוצאת חברת התקליטים הד ארצי, כסינגל מתוך אלבום האולפן השני שלה, "שינויים בהרגלי הצריחה" (1991). את השיר כתב והלחין מיכה שטרית להפקתו של יוסי אלפנט. השיר הגיע למקום הראשון במצעד העברי השבועי של רשת ג'. השיר נכתב והולחן על ידי מיכה שטרית והופק על ידי יוסי אלפנט. ב-3 בנובמבר 1991 דורג השיר במקום ה-19 במצעד העברי השבועי של רשת ג', אך ירד שבעה מקומות. בהמשך, צבר את תואר "העלייה הגבוהה" ודורג במקום ה-15, עד שלבסוף דורג בראש המצעד במשך שבועיים בסך הכול. מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות. ב-8 באפריל 2011 עלה ליוטיוב האודיו של "על קו הזינוק", שהצליח לצבור למעלה מ-1.5 מיליון צפיות בסך הכול. הופעתם של גידי גוב ומקהלת קולות עם "על קו הזינוק" הועלתה ליוטיוב ב-28 נובמבר 2018. סרטון השיר "על קו הזינוק" באתר יוטיוב על קו הזינוק – פזמונט, באתר pizmonet.co.il על קו הזינוק, נבדק ב-2023-12-02 3.11.1991 – פזמונט, באתר pizmonet.co.il 10.11.1991 – פזמונט, באתר pizmonet.co.il 17.11.1991 – פזמונט, באתר pizmonet.co.il על קו הזינוק, 1991-11-27, נבדק ב-2023-12-02 החברים של נטשה-על קו הזינוק, נבדק ב-2023-12-02 גידי גוב ומקהלת קולות - על קו הזינוק - מתוך לילה גוב, נבדק ב-2023-12-02 The Friends Of Natasha - על קו הזינוק (באנגלית), 1991, נבדק ב-2023-12-02
The Book of Secrets

The Book of Secrets הוא אלבום האולפן השישי של הזמרת-יוצרת הקנדית לורינה מק'קניט שפורסם בשנת 1997, בהוצאת חברות התקליטים קווינלן רוד והאחים וורנר. רמיקס מאת DNA של הסינגל "The Mummers' Dance", פורסם במהלך חורף 1997–1998, והגיע בשיאו למקום ה-18 במצעד הבילבורד הוט 100. האלבום זכה להצלחה בארצות הברית ונמכר בלמעלה מ-1,867,000 עותקים במדינה בסך הכול. מידע על האלבום The Book of Secrets באתר MusicBrainz מידע על האלבום The Book of Secrets באתר AllMusic האלבום The Book of Secrets באתר Discogs The Book Of Secrets, 1997-01-01, נבדק ב-2023-12-02 "The Mummers' Dance - Loreena McKennitt" "World's greatest"
Live in Paris and Toronto

Live in Paris and Toronto הוא אלבום ההופעה השני של הזמרת-יוצרת הקנדית לורינה מק'קניט שפורסם בשנת 1999, בהוצאת חברת התקליטים קווינלן רוד. התקליטור הראשון הוא הופעה חיה במסגרתה בוצעו שירי האלבום The Book of Secrets; התקליטור השני כולל שירים מאלבומיה The Visit ו-The Mask and Mirror. מידע על האלבום Live in Paris and Toronto באתר MusicBrainz האלבום Live in Paris and Toronto באתר Discogs Live In Paris And Toronto, 1999-09-22, נבדק ב-2023-12-02
Imaginary Duck

Imaginary Duck הוא הפסדונים של יוליה שְׁטֶנְגֶלוֹב (ילידת 1976) אמנית רחוב תל אביבית, החותמת על עבודתיה בראשי התיבות ID. שטנגלוב נולדה בסמולנסק שברוסיה. בילדותה למדה כשנתיים בחוג אמנות לילדים. בשנת 1989 עלתה המשפחה לישראל. לאחר עליית המשפחה לא הוסיפה ללמוד אמנות ונמשכה דווקא לתחומי הטכנולוגיה בעקבות אביה שהיה systems analyst. באמנות רחוב החלה לעסוק בשנת 2009 בתקופה בה חשה מצוקה וכאופן של תרפיה עצמית בתחילת פעילותה כאמנית רחוב, התמקדה בהדבקת יציקות ברווזים מעוטרים ומצוירים מגבס אותם הכינה בביתה. בהמשך החלה להדביק גם ראשי בובות מגבס, ולצייר להן גוף במכחול ולאחר מכן התפתחה גם לציורים בספריי. עבודותיה מתאפיינות במספר מוטיבים חוזרים - ברווזים, דמות ילדה המצוירת בגודל טבעי בצבעי שחור לבן ואדום, שועלים אדומים, חיות ויצורים. למעלה מ-300 מיצירותיה מופיעות בכל רחבי תל אביב ובמקומות נוספים בארץ, בייחוד באזור שכונת פלורנטין, קריית המלאכה ונחלת בנימין. עבודותיה מופיעות בין היתר בתערוכת אמנות הרחוב בקומה השביעית של התחנה המרכזית החדשה של תל אביב. בשנת 2013 הוזמנה לצייר עבודה על קיר במוזיאון מוסקבה, במהלך טיול שורשים ועבודות שלה מופיעות גם בדהב שבמצרים ובפולין. בשנת 2021 הציגה גם תערוכת חוצות בכיכר ויצמן בחולון במסגרת העונה הישראלית לעיצוב. בשנת 2023 לקחה חלק בתערוכת אמנות רחוב במוזיאון הנגב לאומנות בבאר שבע. מלבד פעילותה כאמנית, שטנגלוב מדריכה גם סיורי גרפיטי בתל אביב, ועובדת בחברה אמריקאית בתחום ה-IT. ברווז גבס של Imaginary Duck שועלים אופייניים ליצירתה של Imaginary Duck. דמות של Imaginary Duck עם שועל ברחוב וולפסון. בקריית המלאכה תל אביב. בקריית המלאכה תל אביב. בקריית המלאכה תל אביב. בקריית המלאכה תל אביב. עבודה של Imaginary Duck בקריאה לשחרור חטופי מתקפת הפתע על ישראל באוקטובר 2023 דמויות עם ראש עשוי גבס, של Imaginary Duck. Imaginary Duck, ברשת החברתית פייסבוק Imaginary Duck, ברשת החברתית אינסטגרם לימור קלר, ‏"זה מרגש שהדמות שלי תופסת חיים עצמאיים ומתחילה לחיות בלי קשר אליי", באתר ‏מאקו‏, 30 באוקטובר 2023 Imaginary Duck ראיון בבלוג של דרור חדדי העוסק באמנות רחוב בישראל העונה הישראלית לעיצוב בחולון: התערוכה של היוצרת יוליה שטנגלוב מגיעה לכיכר ויצמן בעיר באתר השקמה חולון. ARTIST TALK: IMAGINARY DUCK JULIA SHTENGELOV באתר Fine Art ARTIST TALK: IMAGINARY DUCK JULIA SHTENGELOV באתר Fine Art לימור קלר, ‏"זה מרגש שהדמות שלי תופסת חיים עצמאיים ומתחילה לחיות בלי קשר אליי", באתר ‏מאקו‏, 30 באוקטובר 2023 Imaginary Duck ראיון בבלוג של דרור חדדי העונה הישראלית לעיצוב בחולון: התערוכה של היוצרת יוליה שטנגלוב מגיעה לכיכר ויצמן בעיר באתר השקמה חולון.
An Ancient Muse

An Ancient Muse הוא אלבום האולפן השביעי של הזמרת-יוצרת הקנדית לורינה מק'קניט שפורסם בשנת 2006, בהוצאת חברות התקליטים קווינלן רוד והאחים וורנר. רמיקס מאת DNA של הסינגל "The Mummers' Dance", פורסם במהלך חורף 1997–1998, והגיע בשיאו למקום ה-18 במצעד הבילבורד הוט 100. האלבום זכה להצלחה בקנדה ונמכר בלמעלה מ-100,000 עותקים במדינה בסך הכול. מידע על האלבום An Ancient Muse באתר MusicBrainz האלבום An Ancient Muse באתר Discogs The Book Of Secrets, 1997-01-01, נבדק ב-2023-12-02 "The Mummers' Dance - Loreena McKennitt" Gold/Platinum, Music Canada, ‏2007-01-09 (באנגלית אמריקאית)
מחוז טמוטו

טמוטו (מפולינזית: טה מוטו, מילולית "האי") הוא המחוז המזרחי ביותר של איי שלמה. המחוז נודע בעבר כמחוז איי סנטה קרוז. טמוטו מורכב משתי שרשראות של איים הנמשכות במקביל זו לזו מצפון-מערב לדרום-מזרח. שטחו הכולל של המחוזי הוא 895 קמ"ר. גאוגרפית המחוז קרוב יותר לאיי ונואטו מאשר לבירת איי שלמה הוניארה. במחוז שלוש קבוצות איים עיקריות: איי הריף, איי סנטה קרוז ואיי דאף. באיים שני שדות תעופה פעילים: שדה סנטה קרוז המשרת את בירת המחוז, לטה ושדה לומלום באיי הריף. בבירת המחוז לטה אף פועל הנמל העיקרי במחוז. אחד האיים במחוז, טינקולה (Tinakula) הוא הר געש פעיל. מגלה הארצות הספרדי, אלברו דה מנדניה, היה המערבי הראשון שגילה את איי המחוז בשנת 1568. הפעילות התיירותית באיים מתמקדת בצלילה, צנירה, דיג וגלישת גלים. אף שלמחוז טמוטו ישות דמוית מדינה ולושלטון עצמי, ביוני 2021 הודיע נשיא טמוטו כי המחוז יישאר תמיד חלק ממדינת איי שלמה. מחוז טמוטו מחולק לאזורים הבאים: מחוז טמוטו (אוכלוסייה 21,362) איי הריף האיים החיצוניים הפולינזים (353) פרנואלואה Fenualoa (1,305) ניפואה/נופולי (880) ליפה/טמואה (796) מנואופו Manuopo (1,030) ננומפו Nenumpo (1,163) איי סנטה קרוז מפרץ גרסיוסה (1,264) צפון מזרח סנטה קרוז (1,843) נאנגגו/לורד האו (1,863) ניאה/נולה Nea/Noole (1,770) נבנמה Nevenema (947) תחנת לובה Luva Station (2,335) ניאו (1,558) איים וקבוצות מבודדים איי דאף (509) אוטופואה Utupua (1,168) ואניקורו (1,293) טיקופיאה (1,285) האיים או קבוצות האיים המרכיבות את המחוז הם: אנוטה איי דאף (כולל טאומאקו ) פאטוטאקה מאלו איי הריף (כולל פנואלואה, לומלום, מקאלום, מאטאמה, נלונגו ונופאני, ניפילולי, נוקאפו, שרטון פטסון, אי היונים ופילני ) איי סנטה קרוז (כולל האי הגדול ננדו Nendö ) טיקופיה טינקולה אוטופואה ואניקורו (כולל באני וטיאנו ) בירת המחוז היא לטה, הממוקמת באי ננדו, הגדול והחשוב מבין איי סנטה קרוז. במפקד האוכלוסין האחרון שנערך במחוז, בשנת 2009, נמנו 21,362 תושבים. תושבי האי סנטה קרוז הם בעיקר מלנזיים, אם כי תושבי טיקופיה, אנוטה, איי דאף וחלק מאיי השונית הם פולינזים. שפות המחוז קרויה על שמו, שפות טמוטו שהיא תת-קבוצה לשונית בתוך משפחת השפות האוקיאנית הרחבה יותר. השפות המדוברות במחוז כוללות את כל תשע שפות הטמוטו, בתוספת שתי שפות חריגות פולינזיות : Vaeakau-Taumako ו־Tikopia . גלריית התמונות של איי שלמה של מחוז טמוטו. כולל מפה. Ministry of Provincial Government and Institutional Strenghtening - Solomon Islands Government Temotu Province. Solomon Airlines Tinakula. Global Volcanism Program - Smithsonian Institution Alvaro de Mendaña de Neira, 1542?–1595 / Pedro Fernandes de Queirós, d. 1615. library.princeton.edu TEMOTU VOWS TO REMAIN A PROVINCE OF SOLOMON ISLANDS, June 16 2021
בניין הקנצלריה הפדרלית

בניין הקאנצלריה הפדרלית (בגרמנית: Bundeskanzleramt) הוא המעון הרשמי ומקום העבודה העיקרי של קנצלר גרמניה. המבנה שוכן ברובע טירגארטן שבברלין, בירת גרמניה. הוא נבנה בשנים 1997–2001 ומשמש כמעונם הרשמי של כל קאנצלרי גרמניה מאז כהונתו של גרהרד שרדר. עם סיום שליטת כוחות בעלות הברית בגרמניה בשנת 1949 והקמת הרפובליקה הפדרלית של גרמניה הוכרזה זמנית העיר בון כעיר בירה של המדינה החדשה עד לשיקומה של ברלין מאירועי מלחמת העולם השנייה. כתוצאה מכך הועברו לבון כלל מבני משרדי הממשלה והסוכנויות הממשלתיות. לאחר נפילתה של חומת ברלין, התפרקותה של גרמניה המזרחית ואיחודה של גרמניה ב-1990 עדיין נשארו משרדי הממשלה הגרמנית בבון אך החל דיון האם בירת גרמניה המאוחדת תישאר בבון או שתעבור לברלין. ב-1991 הצביע הבונדסטאג להשיב את הבירה הגרמנית לברלין עד שנת 1999. בקיץ 1999 הועתקה משרדי הממשלה הגרמנית חזרה לבירה ברלין. עם החזרה לברלין הוכרז על בניית בניין הקאנצלריה הפדרלית החדשה אשר תשמש את הרשות המבצעת של הרפובליקה הפדרלית. ב-2001 לאחר שלוש שנים נחנך בניין הקאנצלריה הפדרלית. מבנה בניין הקאנצלרייה הפדרלית תוכנן בידי האדריכלים אקסל שולטס (גר') ושרלוט פרנק (אנ') מברלין. הבניין תוכנן ונבנה בסגנון פוסט-מודרני עם אלמנטים מודרניסטים. הבניין מחולק לשלשה אגפים שבמרכזם חצר מרכזית ורחבת טקסים. בבניין שמונה מפלסים, ובקומה האחרונה נמצאת דירת השרד של הקאנצלר ומשפחתו. כחלק מעיצוב המבנה הושם דגש על מתן מקום לייצוג התרבות הגרמנית המתחדשת, ומסיבה זו מהווה בניין הקאנצלריה הפדרלית בית ליצירות חשובות של המודרניזם הקלאסי וגם ליצירות של אמנים גרמנים ובינלאומיים עכשוויים. משרד הקאנצלר חדר ישיבות גרם המדרגות המרכזי שדרת הקאנצלרים קאנצלרית גרמניה אנגלה מרקל ומזכיר המדינה האמריקאי ג'ון קרי במסיבת עיתונאים מרפסת הקאנצלר משמר כבוד ברחבת החצר המרכזית חדר ישיבות הממשלה מתחם מסיבות העיתונאים טקס קבלת פנים לראש ממשלת הודו נרנדרה מודי מבט על הקאנצלריה הפדרלית, שער ברנדנבורג, ובניין הרייכסטאג מדיה וקבצים בנושא בניין הקנצלריה הפדרלית בוויקישיתוף Federal Chancellery, Orte der Einheit (באנגלית) Federal Chancellery: The Government Headquarters. In: Sites of Unity (Haus der Geschichte), 2022 Marie Luise Birkholz (2015). Zu einem gestalterischen Aspekt des Ehrenhofes: Vielschichtiger Boden. Eine Beschreibung der horizontalen Gestaltung vor dem Bundeskanzleramt. In: Karl Braun, Claus-Marco Dieterich, Angela Treiber (ed.): Materialisierung von Kultur. Diskurse – Dinge – Praktiken.'. Würzburg: Königshausen & Neumann. pp. 242–253.
יחסי פרו – קוסטה ריקה

יחסי פרו–קוסטה ריקה הם היחסים הבילטרליים וההיסטוריים בין פרו לקוסטה ריקה. שתי המדינות חברות באו"ם (וב-G77), הקהילה של אמריקה הלטינית והמדינות הקריביות, האיחוד הלטיני (אנ'), ASALE (אנ'), ארגון מדינות אמריקה, ארגון המדינות האיברו-אמריקניות וקבוצת קיירנס (אנ'). שתי המדינות היו חלק מהאימפריה הספרדית. הסוכן הדיפלומטי הראשון של קוסטה ריקה בפרו היה הממונה הזמני על היחסים גרגוריו אסקלנטה אי נאווה, אשר ב-25 באפריל 1852 חתם על ההסכם הדו-צדדי הראשון בין שתי המדינות, יחד עם קנצלר פרו, חוסה חואקין דה אוסמה. הסוכן הדיפלומטי הראשון של פרו בקוסטה ריקה היה פדרו גלבז אגוסקיזה (אנ'), שהוכר ככזה ב-22 בינואר 1857. ב-26 במאי 2011 חתמו המדינות על הסכם סחר חופשי שנכנס לתוקף ב-1 ביוני 2013. לקוסטה ריקה יש שגרירות בלימה. לפרו יש שגרירות בסן חוסה. מדיה וקבצים בנושא יחסי פרו – קוסטה ריקה בוויקישיתוף "Relación de Costa Rica con Perú". Ministerio de Relaciones Exteriores y Culto. "Acuerdo de Libre Comercio Perú – Costa Rica". Acuerdos Comerciales. Embassy of Costa Rica in Peru, VisaHQ (באנגלית אמריקאית) Embassy of Peru in Costa Rica, VisaHQ (באנגלית אמריקאית)
פלאורינוס

פלאורינוס (שם מדעי: Paleorhinus ; מילולית: "אף עתיק") הוא סוג של זוחל קדום בן למשפחת הפייטוזאוריים אשר חי במשך תור הטריאס שלפני 221.5 עד 205.6 מיליון שנה מזמננו. הסוג מכיל 2 מינים: P. angustifrons ו-P. bransoni והוא תואר לראשונה בידי החוקר האמריקאי סמואל ונדל ויליסטון (אנ') ב-1904. ממצאי המאובנים של זוחל זה התגלו בויומינג ובטקסס, אם כי המאובנים הראשונים שלו התגלו בבוואריה (כיום גרמניה). המאובנים עברו גלגולי שמות וחלוקות מדעיות רבות על שיוכם ותקפותם. חלק מהחוקרים משייכים את הסוגים: פרסוכוס, Arganarhinus‏, Francosuchus‏, Ebrachosuchus ו-Wannia לסוג זה. בדומה לקרוביו כמו הרוטיודון, הוא היה זוחל טורף בעל חוטם מוארך, ממנו קיבל את שמו, אשר הגיע עד לאורך 2.5 מטרים. הוא היה חצי-מימי לפי מבנה גופו ותזונתו התבססה על דגים ובעלי חיים קטנים שהיו סביבו. מדיה וקבצים בנושא פלאורינוס בוויקישיתוף פלאורינוס, באתר GBIF (באנגלית) Williston, S. W. (1904). "Notice of some new reptiles from the Upper Trias of Wyoming". Journal of Geology. 12 (8): 688–697. Bibcode:1904JG.....12..688W. doi:10.1086/621190. S2CID 140167568. Stocker, M. R.; Butler, R. J. (2013). "Phytosauria". Geological Society, London, Special Publications. 379 (1): 91–117. Bibcode:2013GSLSP.379...91S. doi:10.1144/SP379.5. S2CID 219192243.
רזננודרונגוב

רזננודרונגוב (שם מדעי: Razanandrongobe; משמעות השם ממלגשית: "אב הלטאה הגדולה") הוא סוג של זוחל דמוי-תנין פרהיסטורי אשר התקיים במשך היורה התיכון של מדגסקר שלפני 167.7 עד 164.7 מיליון שנה מזמננו. סוג זה הכיל מין יחיד, Razanandrongobe sakalavae אשר תואר ב-2006 בידי החוקר סימון מגאנוקו ועמיתיו, לאחר שאלה התגלו בשנים 2003–2004 בתצורות Isalo III Formation. שם המין קרוי לכבוד בני סאקאלבה (אנ') המלגשים. ממצאי המאובנים של היצור שהתגלו כללו שרידי לסת עליונה ומספר שיניים. ממצאים שהתגלו כבר ב-1972 ולא קיבלו שיוך עד 2017 שויכו גם לסוג, כולם באותו המין. זוחל גדול זה הגיע בבגרות לאורך של 7 מטרים, על סמך בסיס הגולגולת שאורכה הגיע ל-88 ס"מ, כשלפי ההערכות הגיע לגובה של 1.6 מטר ולמשקל של 800–1,000 ק"ג. הוא היה כנראה טורף-על שמילא תפקיד של תרופוד במדגסקר. הוא דמה לכמה דמויי-תנינאים כמו הבאורוסוכוס, הנוטוסוכוס וקרוביהם וכמותם היה כלול בקבוצה נוטוסוכיה. טורף העל הענק שהטיל אימה בתקופת היורה באתר ynet מדיה וקבצים בנושא רזננודרונגוב בוויקישיתוף רזננודרונגוב, באתר GBIF (באנגלית)
יסוד טרנס-אורני

יסוד טרנס-אורני (אנגלית: Transuranium element) הוא יסוד שמספרו האטומי גדול ממספרו האטומי של אורניום (92). כל היסודות הטרנס-אורניים נוצרו באופן מלאכותי, מלבד הנפטוניום והפלוטוניום, שנמצאים בכמויות זעירות בעפרת אורניום; שאר היסודות הם תוצאה של "הפצצת" אטומים בחלקיקים שונים על ידי שימוש במאיצי חלקיקים. רובם בעלי זמן מחצית חיים קצר משמעותית מגילו של כדור הארץ, וגם אם היו קיימים בעת היווצרותו, דעכו זה מכבר. חוסר היציבות של היסודות שמעבר לאורניום נובע מהמרחק הרב שבין הנוקליאונים בגרעין של אטום בגודל כזה. כדי שגרעין יהיה יציב, צריך הכוח הגרעיני (היוצר משיכה בין פרוטונים) להתגבר על הכוח החשמלי (היוצר דחייה בין פרוטונים). מכיוון שהכוח הגרעיני בין שני פרוטונים דועך מהר מאוד ככל שהמרחק ביניהם גדל (מהר בהרבה מדעיכת הכוח החשמלי ביניהם), הוא אינו מצליח להתגבר על הדחייה החשמלית שבין הפרוטונים בגרעינים גדולים מדי - כלומר, בגרעיני היסודות הטרנס-אורניים. היסוד הבא בתור, שטרם יוצר, הוא אונונניום. יסוד על-כבד יציבות האטום הטבלה המחזורית אי של יציבות יסוד טרנס-אורני, באתר אנציקלופדיה בריטניקה (באנגלית) G.T. Seaborg and M.L. Pearlman, J. Am. Chem. Soc. 70 1948, p. 1571 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
זן נדיר (אלבום)

"זן נדיר" הוא אלבום האולפן החמישי של הזמרת-יוצרת הישראלית קורין אלאל. את האלבום הוציאה בשנת 1992 לאור חברת התקליטים NMC על גבי תקליט, תקליטור וקלטת שמע. אלבום זה נחשב למוכר ולמצליח ביותר של הזמרת, והוא הניב להיטים רבים שהפכו במרוצת השנים למזוהים מאוד עם סצנת הרוק הישראלית. בשנת 1989 הוציאה אלאל את אלבומה השלישי, אנטארקטיקה, שהופק על ידי יהודית רביץ. שיתוף הפעולה בין השתיים המשיך גם לפרויקט זה. הוא כולל תשע רצועות, שמתוכם שישה יצאו כסינגלים מסחריים: "תאונה", "הוא כאן", "ימי הפרח והאהבה", "זן נדיר", "מעיין", ו"יוצאת אל החיים". כותבים רבים השתתפו ביצירת האלבום: דודו ברק, מאיר גולדברג, עוזי בן כנען, יענקל'ה רוטבליט, דוד אבידן, חנה גולדברג ואהוד מנור. כל הלחנים חוברו על ידי אלאל, והעיבוד המוזיקלי בוצע על ידי רביץ. קורין אלאל – שירה, לחן יהודית רביץ – עיבוד והפקה מוזיקלית נוגה טל – הפקה מוזיקלית זאב אולמן – עוזר הפקה מוזיקלית יעקב מורנו – תכנות, מיקסינג מרק רוטוול – תכנות האלבום זן נדיר באתר ספוטיפיי Corinne Allal – Zan Nadir=זן נדיר, דיסקוגס קורין אלאל – זן נדיר, דיסקוגס Corinne Allal – Zan Nadir=זן נדיר, דיסקוגס תאונה באתר סטריאו ומונו הוא כאן באתר סטריאו ומונו ימי הפרח והאהבה באתר סטריאו ומונו זן נדיר (שיר) באתר סטריאו ומונו מעיין באתר סטריאו ומונו יוצאת אל החיים באתר סטריאו ומונו
אספרוזאורוס

אספרוזאורוס (שם מדעי: Asprosaurus) הוא סוג של לטאה פרהיסטורית, אשר התקיימה במשך סוף הקרטיקון שלפני 81 מיליון שנה בדרום קוריאה. סוג זה מכיל מין יחיד - Asprosaurus bibongriensis. הממצאים של לטאה זו התגלו בתצורות סונסו קונגלומרט (אנ') והיא הלטאה הראשונה מהמזוזואיקון שהתגלתה בדרום קוריאה. היא תוארה ב-2015 בידי החוקר פארק וצוותו. הממצאים היחידם שלה כוללים שרידים מקוטעים מהגולגולת וחלק מהמידע עליה מבוסס על השערות, אם כי מרבית החוקרים רואים בה קרובה רחוקה של ההלודרמיים - הלטאות הארסיות ביותר למעט הכוח הענק. מבנה הלסת התחתונה של הלטאה דומה לזה של בני הקבוצה Monstersauria, בה ההלודרמיים. זוהי הלטאה הקרקעית (שאינה מוזאזאור) האסייתית הגדולה ביותר, כשאורך הגולגולת שלה הגיע ל-180–200 מ"מ. בכך היא מתחרה רק עם הסוג Chianghsia שהתגלה בסין. מעריכים שאורך הלטאה הכולל יכל להגיע לאורך של 3 עד 4 מטרים ואולי היא הייתה טורפת עליונה באזור. גודלה איפשר לה לטרוף דינוזאורים קטנים וזוחלים אחרים וייתכן שבדומה להלודרמות הייתה לה נשיכה ארסית (אם כי זה נתון שנוי במחלוקת). למעשה באזור בו היא נמצאה התגלו מספר קיני דינוזאורים והגיוני שהלטאה התבססה עליהם למזון. אספרוזאורוס, באתר GBIF (באנגלית) Kim, J.K.; Kwon, Y.E.; Lee, S.G.; Kim, C.Y.; Kim, J.G.; Huh, M.; Lee, E.; Kim, Y.J. (2017). "Correlative microscopy of the constituents of a dinosaur rib fossil and hosting mudstone: Implications on diagenesis and fossil preservation". PLOS One. 13 (3): e0195421. doi:10.1371/journal.pone.0186600. Park, Jin-Young; Evans, Susan E.; Huh, Min (2015). "The first lizard fossil (Reptilia: Squamata) from the Mesozoic of South Korea" (PDF). Cretaceous Research. 55: 292–302. doi:10.1016/j.cretres.2015.03.001.